Waar kom die ware geloof vandaan? – Titus 3:4-7 – Bybelskool
Written by Chris van Wyk on Mar 26, 2019 . Posted in Wie is God?.
Toe het die goedheid van God ons Verlosser en sy liefde vir mense verskyn. Hy het ons verlos, nie op grond van wat ons gedoen het vir ons vryspraak nie, maar slegs op grond van sy eie ontferming. Dit het Hy vermag deur die reiniging van die weergeboorte en deur die Heilige Gees wat ons vernuwe. Hy het die Gees ryklik op ons uitgestort op grond van wat Jesus Christus ons Verlosser gedoen het. Só is ons vrygespreek deur sy genade, en het ons erfgename geword van die ewige lewe waarop ons hoop. (NLV)
1. Paulus beskryf die weergeboorte as 'n reiniging van die sondes wat hy in vers 3 genoem het: Sondes van die persoonlike verslawing aan allerlei begeertes en singenot ("various passions and desires"); Sondes in die gemeenskap van 'n lewe van kwaadwilligheid en jaloesie; "Ons was haatlik en het mekaar gehaat". Hoe het jy die weergeboorte ervaar?
2. God gee ons die weergeboorte uit sy goedheid, liefde en genade. Hy spreek ons vry van ons sonde en maak ons erfgename van die ewige lewe. Hoe voel jy daaroor?
3. Lees die verse later vandag weer om jou te herinner aan God se goedheid, liefde en genade. Jy is vrygespreek van jou sonde en 'n erfgenaam van die ewige lewe.
4. Jy kan later vanaand die verse weer in die konteks van Titus 3 lees en my bydrae daaroor: Titus 3:1-15 – Gesonde lewe.